রাশিয়া
রুশ ভাষা রাশিয়া বা রুশ প্রজাতন্ত্রের সরকারি ভাষা। এটিতে রাশিয়ার প্রায় ৮০% লোক কথা বলে। এছাড়াও রাশিয়াতে আরও প্রায় ৮০টিরও বেশি ভাষা প্রচলিত। এদের মধ্যে কতগুলি ভাষার আঞ্চলিক সহ-সরকারি মর্যাদা আছে, যেমন চেচেন, চুভাশ, কালমিক, কাবার্দিয়ান, কোমি, মারি, মর্দভিন, ওসেটীয়, তাতার, তুভিন, উদমুর্ত, ইয়াকুত, অ্যাভার, বুরিয়াত, বাশকির ইত্যাদি। এছাড়া বেশ কিছু মধ্য ইউরোপীয় ভাষা যেমন জার্মান, পোলীয় এবং য়িডিশ ভাষা প্রচলিত। জিপসি বা রোমানি ভাষাতেও অনেকে কথা বলে।
কিউবার ভাষা
স্পেনীয় ভাষা কিউবার সরকারী ভাষা। কিউবার প্রায় সবাই এই ভাষাতে কথা বলেন। স্বল্প সংখ্যক লোক রুশ ভাষাতে কথা বলেন। আন্তর্জাতিক সম্পর্কের ক্ষেত্রে স্পেনীয় ভাষার পাশাপাশি ইংরেজি ভাষার ব্যবহার বৃদ্ধি পেয়েছে।